open-index/open-wikipedia-markdown huggingface dataset:
Steve James (snookerspiller)

**Steve James** (født 2. mai 1961) er en engelsk profesjonell snookerspiller.

Høydepunktet i karrieren fikk James da han i 1990 vant Classic etter å ha slått Warren King 10&ndash;6 i finalen. Året etter nådde han sin høyeste plasseringen på verdensrangeringen med en syvendeplass.

Den 14. april 1990, i en kamp mot Alex Higgins under verdensmesterskapet i snooker, ble James den første spilleren som i kamp har puttet samtlige kuler på bordet, inkludert en ekstra rød, i løpet av en visitt. Dette skjedde etter at James ble tildelt free ball, før noen røde kuler var puttet.

I 1991 kom han til semifinalen i verdensmesterskapet etter å ha slått Stephen Hendry i kvartfinalen. Etter dette tapte Hendry for øvrig ikke en kamp i VM før i finalen i 1997. James var også den eneste spilleren som ikke allerede var tidligere verdensmester som slå Hendry på 1990-tallet. Semifinalen tapte han mot Jimmy White.

## Referanser


## Eksterne lenker
*
Baclayon

**Baclayon** er en kommune i provinsen Bohol på Filippinene. Under folketellingen i 2000 kom man til et befolkningstall på .

## Historie
Baclayon var den første *municipio* etablert av spanjolene på Bohol. Den omfattet opprinnelig også de områder som i dag er Alburquerque, Balilihan, Corella og Sikatuna. Det opprinnelige navnet var **Bacayan**, med rot i ordet *bacay*, som betyr «omvei» - det var en klippe her rundt en klippe.

I 1595 ankom to prester fra jesuittordenen, Juan de Torres og Gabriel Sanchez, som misjonærer til Bohol. Med lokal hjelp fikk de bygd en steinkirke som anses som en av Filippinenes eldste steinkirker. Dette ble utgangspunktet for landsbyen. I 1600 raidet moroene bosettingen, og jesuittene flyttet da sin *residencia* til Loboc.

I 1717 fikk Baclayon status som katolsk menighet. I 1742 ble Tagbilaran utskilt fra Baclayon, deretter Alburquerque i 1868, Balilihan i 1828, og Corella i 1884.

## Barangayer
Baclayon er inndelt i 17 barangayer.

* Cambanac
* Dasitam
* Buenaventura
* Guiwanon
* Landican
* Laya
* Libertad
* Montana
* Pamilacan
* Payahan
* Poblacion
* San Isidro
* San Roque
* San Vicente
* Santa Cruz
* Taguihon
* Tanday

## Referanser


## Eksterne lenker
* 
* 2000 Philippine Census Information
Liste over kjente bygninger i Larvik

**Liste over kjente bygninger i Larvik**

*Anjushuset
*Balders Hage
*Berg stenkirke
*Berg trekirke
*Blokkhusene i Stavern
*Brunla gård
*Buggegården
*Den gamle brannvakt
*Elisenfryd
*Farrisbygningen
*Festiviteten
*Gumserød gård
*Hedrum kirke
*Hergisheim
*Herregården
*Jegersborg
*Kjose kirke
*Klubbgaarden
*Krutthuset
*Kulturhuset Bølgen
*Kvelde kirke
*Larvik fengsel
*Larvik Hospital
*Larvik kirke
*Larvik Rådhus (Romberggata skole)
*Larvik Sjøfartsmuseum
*Munken kino
*Mølla i Hammerdalen i Larvik
*Nanset kirke
*Nedre Nanset
*Sliperiet
*Soldathjemmet
*Stavern kirke
*Steingata 7 (Larvik)
*Storgata 52 (Larvik)
*Tanum kirke (Larvik)
*Tjølling kirke
*Tollerodden
*Ulleberg gård
*Undersbo
*Yttersø gård
*Østre Halsen kirke
*Øvre Nanset
Viðarlundin

**Viðarlundin**, også kalt **Plantasjan**, er den største byparken i Tórshavn og den største skogen på Færøyene. Parken dekker et område på 76,7 dekar mellom Varðagøta, Gundadalsvegur og Hoydalsvegur. En bekk, Havnará, renner gjennom Viðarlundin. Midt i parken finnes også et lite vann med ender og svaner, og området er opparbeidet med gangstier og benker. Parken ble anlagt i 1903 og utvidet i 1969 og 1979, men skadet i en orkan i 1988.

## Referanser
Batuan (Bohol)

**Batuan** er en kommune i provinsen Bohol på Filippinene. Ved folketellingen i 2000 kom man til et befolkningstall på 11&nbsp;835 i 2&nbsp;287 husstander.

## Barangayer
Batuan er inndelt i 15 barangayer per 30. september 2019.

* Aloja
* Cabacnitan
* Cambacay
* Cantigdas
* Garcia
* Janlud
* Poblacion Norte
* Poblacion Sur
* Poblacion Vieja (Longsudaan,Sawang Daan)
* Quezon
* Quirino
* Rizal
* Rosariohan
* Behind The Clouds (San Jose)
* Santa Cruz

## Referanser




## Eksterne lenker
* 
* 2000 Philippine Census Information
Bien Unido

**Bien Unido** er en kommune i provinsen Bohol på Filippinene. Under folketellingen i 2000 kom man til et befolkningstall på 22&nbsp;176 i 3&nbsp;984 husstander.

## Barangayer
Bien Unido er inndelt i 15 barangayer per 30. september 2019.

* Bilangbilangan Dako (dako betyr stor)
* Bilangbilangan Diot eller Gamay (diot og gamay betyr liten)
* Hingotanan East
* Hingotanan West
* Liberty
* Malingin
* Mandawa
* Maomawan
* Nueva Esperanza
* Nueva Estrella
* Pinamgo
* *Poblacion
* Puerto San Pedro
* Sagasa
* Tuboran

## Referanser




## Eksterne lenker
* 
* 2000 Philippine Census Information
Batuan (Masbate)

**Batuan** er en femteklasses kommune på provinsen Masbate på Filippinene. Ifølge folketellingen i 2000 var kommunens befolkning på 12&nbsp;038 personer fordelt på 2&nbsp;529 husstander

## Barangayer

Batuan er politisk inndelt i 14 barangayer per 30. september 2019.

* Burgos
* Cañares
* Cambañez
* Costa Rica
* Danao
* Gibraltar
* Mabuhay
* Matabao
* Nasandig
* Panisihan
* Poblacion
* Rizal
* Royroy
* Sawang

## Referanser




## Eksterne lenker
* 2000 Folketellingsinformasjon for Filippinene
Batuan

**Batuan** er navnet på to steder på Filippinene:

* Batuan (Bohol), en kommune i provinsen Bohol på Filippinene.
* Batuan (Masbate), en kommune i provinsen Masbate på Filippinene.
Bilverksted

Et **bilverksted** er en garasje som har det verktøyet som trengs for å reparere biler. Ofte er bilverksted omtalt som bedrifter som drives på kommersielt grunnlag.

Det finnes også bilverksted som leier ut løftebukker og verktøy.

Mange bilverksted blir drevet sammen med en bilforretning.

## Se også
* Norges Bilbransjeforbund
* Bilens historie
* Norges Automobil-Forbund
Huzhou

**Huzhou** (kinesisk: 湖州市; pinyin: *Húzhōu*) er en by på prefekturnivå med ca. 2,56 millioner.innbyggere (2002) i provinsen Zhejiang i Folkerepublikken Kina. Den ligger helt nord i Zhenjiang, og passeres av elva Xitiao som like nedenfor munner ut i den store innsjøen Tai Hu i Yangtze-deltaet.

## Administrative enheter
Huzhou består av to bydistrikter og tre fylker:
*Bydistriktet Wuxing (吴兴区 *Wúxīng Qū*), 
*Bydistriktet Nanxun (南浔区 *Nánxún Qū*), 
*Fylket Changxing (长兴县 *Chángxīng Xiàn*), 
*Fylket Deqing (德清县 *Déqīng Xiàn*),
*Fylket Anji (安吉县 *Ānjí Xiàn*).

## Samferdsel
Kinas riksvei 104 løper gjennom prefekturet. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.

Kinas riksvei 318, en av Folkerepublikken Kinas lengste hovedveier, løper også gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Franco Luambo

**François Luambo Makiadi** (6. juli 1938 – 12. oktober 1989) var en svært framtredende artist innen kongolesisk og afrikansk musikk på 1900-tallet. Han ble spesielt kjent for sin afrikanske rumba og fikk på grunn av sitt gitarspill kallenavnet "Sorcerer of the Guitar". Han er grunnleggeren av gruppen OK Jazz.

Hans gitarspill var inspirert av mbira-musikk, der flere melodier veves sammen til en helhet, såkalt interlocking. Hans tekster var svært politiske og han ble flere ganger fengslet for oppvigleri. Disputtene med de kongolesiske myndighetene bare økte hans popularitet, noe som etterhvert gjorde at myndighetene lot ham spille og gi ut musikk omtrent som han ville, fordi de var redde for opptøyer dersom de arresterte eller henrettet ham. 

Da Franco døde i 1989 ble det erklært fire dagers landesorg i Kongo og radiostasjonene spilte bare musikken hans.

## Eksterne lenker

* World Music Legends
Gåten Jason Bourne (film)

***Gåten Jason Bourne*** (originaltittel: *The Bourne Supremacy*) er en amerikansk film fra 2004, løst basert Robert Ludlums roman ved samme navn fra 1987.

Filmen ble regissert av Paul Greengrass og er oppfølgeren til *[[Hvem var Jason Bourne (film)|Hvem var Jason Bourne]]* fra 2002.

## Handling
Jason Bourne (Matt Damon) har levd i fred i to år, men nå klarer hans forfølgere å spore ham opp og han blir igjen tvunget til å møte problemer fra sitt tidligere liv. En ukjent mann sender en leiemorder etter Jason, og CIA mistenker ham for å ha myrdet to av deres agenter under et oppdrag i Berlin.

## Medvirkende
* Matt Damon – Jason Bourne
* Franka Potente – Marie Helea Kreutz
* Brian Cox – Ward Abbott
* Julia Stiles – Nicky
* Karl Urban – Kirill
* Gabriel Mann – Danny Zorn
* Joan Allen – Pamela Landy
* Marton Csokas – Jarda
* Tom Gallop – Tom Cronin

## Eksterne lenker
* 
* 
* 
* ''Gåten Jason Bourne''-manuskript hos MovieScriptPlace.com
Frøyas gate

**Frøyas gate** kan bety:

* Frøyas gate i Fredrikstad
* Frøyas gate i Oslo
* Frøyas gate i Stavanger
* Frøyas gate i Ålgård
* Frøyas gate i Mosjøen
Hermann Detering

**Hermann Detering** (født 1953 i Oldenburg, død 2018) var en tysk teolog og prest bosatt i Berlin.

Detering var først og fremst kjent for sitt radikalt kritiske syn på Paulus. Flertallet av vår tids teologer ser på Paulus som det viktigste og mest pålitelige vitne til Jesus og de første kristne. Men i sin bok *Der gefälschte Paulus: Das Urchristentum im Zwielicht* (Düsseldorf, 1995) argumenterer Detering mot denne oppfatningen og hevder at alle Paulus' brev i Det nye testamente er forfalskninger fra det 2. århundre. Ved å karakterisere brevene som pseudepigrafi fra «erkekjetteren» Marcions miljø har Detering skapt fornyet interesse for en skole av radikalt kritiske teologer som virket i Nederland på slutten av 1800-tallet og begynnelsen av 1900-tallet. De fremste representantene for denne skolen var: Abraham Dirk Loman (1823–1897), Willem Christiaan van Manen (1842–1905), Gerardus Johannes Petrus Josephus Bolland (1854–1922) og Gustaaf Adolf van den Bergh van Eysinga (1874–1957).

## Referanser
Hathras

**Hathras** er det administrative hovedsete for distriktet med samme navn, i den indiske delstaten Uttar Pradesh. Byen hadde 123&nbsp;244 innbyggere i 2001. Byen ligger der hovedvegen Agra-Aligarh krysser hovedvegen Mathura-Bareilly.
Snøfrisk

**Snøfrisk** er en norsk fersk kremost, laget av TINE i Ørsta. Den ble lansert i forbindelse med vinter-OL i 1994 på Lillehammer. Osten er laget av 80% geitemelk og 20% kufløte. Smaken er frisk og syrlig med en karakteristisk, men svak geitesmak. Den er solgt i en trekantformet plastboks, og kommer i naturell og fire smaksvarianter: dill, rødløk & timian, grillet pepper og kantarell.

Osten eksporteres, og siden 2012 har Russland vært ostens største eksportmarked.

## Referanser


## Eksterne lenker
* Tines produktinformasjon på russisk
Almelo

**Almelo** er en kommune og by i Nederland i provinsen Overijssel med rundt 70&nbsp;000 innbyggere. Byen ligger i regionen Twente med industrisentrene Enschede og Hengelo, i tillegg til turistsentre som Ootmarsum, Delden og Markelo. Almelo fikk byretter i 1394. 

På slutten av 1800-tallet dukket tekstilindustrien opp som en viktig næring og trakk til seg mange innbyggere, først fra Nederland og fra 1960-årene mange fra Spania og Tyrkia. Den første moskéen i Nederland ble bygd i 1976 for tyrkerne som bodde her. 

## Vennskapsbyer
*  Preston (England)
*  Iserlohn (Tyskland)
*  Denizli (Tyrkia)

## Referanser


## Eksterne lenker
* 
* AlmeloNet.nl
Frøyas gate (Fredrikstad)

:::*Se [[Frøyas gate|pekerside]] for flere forekomster av Frøyas gate.*

**Frøyas gate** (1–59, 2–78) er en gate i Fredrikstad i Østfold. Den går opp på St. Hansfjellet fra Glemmengaten gjennom Hørra og i en bue tvers over fjellet til nordre del av Valhalls gate.

Gata er hovedvei til fjellet og ble anlagt i forbindelse med 1980-årenes store boligbygging på fjellets nordre del. Gata fikk navn i 1983.

## Referanser
Gåte EP

***Gåte EP*** er en EP fra  som var det norske bandet Gåtes første utgivelse.

## Sporliste
#«Byssanlull»
#«Litlefuglen»
#«Solbønn»
#«Grusomme skjebne»
#«Eg veit i himmelrik ein borg»

## Medvirkende
### Gåte
* Gunnhild Sundli – vokalist, arrangement, produsent
* Sveinung Sundli – synth, programmering, fele, arrangement, produsent
* Halvor Hoem – gitar, arrangement, produsent
* Martin Langlie – trommer, arrangement, produsent
### Øvrige
* Thomas Henriksen – produsent, tekniker
* Gustav Hylén – bass på *Eg veit i himmelrik ein borg*, produsent, tekniker
* Sturla Eide – fiolin på *Byssanlull* og *Litlefuglen*
* Thomas Eriksen – bass på *Litlefuglen*
* Kenneth Bjørgan – trommer på *Solbønn*
* Gjermund Landrø – saksofon på *Solbønn*

## Eksterne lenker
*
Kulturhuset Bølgen

**Kulturhuset Bølgen** er et kulturhus i Larvik i Vestfold. Det ble åpnet lørdag 10. oktober 2009. 

Niels Torp Arkitekter ble i sin tid engasjert av tomtegiverne Mille-Marie Treschow og Stein Erik Hagen. Firmaet tegnet et kulturhus med en bølgende takkonstruksjon som en duvende dønning, derav navnet Bølgen. 

Kulturhuset ligger på det gamle kaiområdet i indre havn i byen, ikke langt fra der terminalen til danskebåten MS «Peter Wessel» lå. En av Bølgens nærmeste naboer er Farris Bad Hotell.

Huset har panoramautsikt utover Larviksfjorden i sør og rommer blant annet konsertsal, kino, kiosk og restaurant . I bygget mot nord ligger galleri Bølgen, der Larvik kunstforening holder til. Hoved- eller storsalen har et mobilt amfi med 550 sitteplasser. Ved å flytte skyveamfiet kan det gi opp til 800 ståplasser ved behov. De tre kinosalene, , alle med digital kinoteknologi, tar til sammen 428 publikummere. Kinodriften foregår i kommunal regi. 

Kostnadene for hele huset, innbefattet tomtekostnader, kinoteknisk utstyr, scenisk utstyr samt infrastrukturen rundt huset, er anslått til om lag 190 millioner kroner. 

Tone M. Anderssen, som representerer partiet Venstre, var leder av kulturhusstyret. Fra september 2008 til 1. november 2009 var Morten Hagevik kulturhussjef. 

## Utendørs utsmykning
Et syv meter høy skulptur i larvikitt («Lundhs Blue») av Knut Steen er reist på bysiden av Kulturhuset Bølgen. Skulpturen er en gave fra Lundhs Labradoreksport AS, som eies av Thor Lundh og hans familie.
## Referanser


## Eksterne lenker
* http://www.kulturhusetbolgen.no
* Bilder fra byggingen av Bølgen
Forråtnelse

**Forråtnelse** er en prosess der organisk materiale gjennomgår nedbrytning ved enzymer produsert bakterier og sopper. Termen er ofte brukt i relasjon til økologi, søppel, miljø og trekonstruksjoner. Organisk materiale kan degraderes aerobt, med oksygen, eller anaerobt, uten oksygen. Forråtnelse spiller en viktig rolle for næringsutvekslingen i økosystemer.  

## Råte
Råte er betegnelsen på tilstanden til treverk som over tid angripes av treødeleggende råtesopper og bakterier.  Disse råtesoppene produserer enzymer som bryter ned vedens bestanddeler, noe som igjen fører til skader ved at treverket mister sin mekaniske styrke og bærende egenskaper. Tegn på angrepet treverk kan være en karakteristisk misfarge, eller at treverket krymper og revner på tvers av fiberretning. Hvor raskt en råteskade utvikler seg, og hvor kraftig nedbrytningen er, avhenger av fukttilgang, temperatur og type råtesopp. 

Råtesopper kan deles inn i to grupper; sopper som danner brunråte og de som danner hvitråte. Forskjellen er at sopper som danner brunråte nedbryter kun cellulosen og hemicellulosen i trefibrene, mens ved hvitråte nedbrytes både treverkets cellulose, hemicellulose og lignin (sistnevnte bidrar til å gi tre sin mekaniske styrke, mens førstnevnte fungerer som et fleksibelt bindemiddel). Ved brunråte farges ligninet brunt, treverket og etterlates som rektangulære eller kvadratiske brune klosser. Ved hvitråte blir derimot treverket mykt og fibret og svært porøst. I bygninger er brunråte den vanligste formen for råteskader. Slike skader kan ha store økonomiske konsekvenser. 

## Se også
* Muggsopp
* Hussopp

## Referanser
Gåte EP (2002)

***Gåte EP*** er en EP fra 2002 som var det norske bandet Gåtes andre utgivelse.

## Sporliste
#«Grusomme skjebne» (Trad. arr. Gåte)
#«Følgje» (Astrid Krog Halse/Gunnhild Sundli)
#«Liti Kjersti» (Trad. arr. Gåte)
#«Storås» (Sveinung Sundli)
## Medvirkende
### Gåte
* Gunnhild Sundli – vokalist, programmering, låtskriver, arrangement
* Magnus Børmark – gitarer, synthgitar, låtskriver, programmering
* Sveinung Sundli – fele, keyboard, programmering, låtskriver, arrangement
* Gjermund Landrø – bass, programmering, låtskriver, arrangement
* Martin Langlie – trommer, perkusjon, programmering, låtskriver, arrangement
### Øvrige
* Alex Møklebust – programmering, produsent, miksing
* Thomas Henriksen – programmering
* Kai Andersen – tekniker
* Lorry Kristiansen – tekniker
* Jock Loveband – miksing
* Knut Bøhn – miksing
* Espen Berg – mastering
* Kim Ramberghaug – fotograf
* Toril Johannessen – fotograf
* Melkeveien Designkontor – coverdesign

## Eksterne lenker
*
Kongevognen

**Kongevognen** er en jernbanevogn bygget spesielt for bruk av Norges konge og den kongelige familie. Den drives og vedlikeholdes av NSB/Vy, men ansvaret ble i 2022 overført til Jernbanemuseet.

Nåværende kongevogn A4 24010 ble bygget på Strømmens Værksted og ble tatt i bruk i forbindelse med De olympiske vinterleker 1994. Den erstattet vogn A1K 24001, som hadde vært i bruk siden 1962. Vognen inneholder soverom med tilstøtende bad, to gjesterom med bad, kjøkken, et kombinert spise- og konferanserom, samt oppholdsrom for vaktpersonale. Når vognen er i bruk blir den noen ganger kjørt i ekstratog, andre koblet til et ordinært tog i rute. Vogna har overgang med vulst til neste vogn bare i den ene enden. I motsatt vognende er det bare hel vegg og blindet vulst.

Vogna er 27 meter lang. Største tillatt kjørehastighet er 130 km/h.

## Se også
* Kongelige biler i Norge

## Referanser
Fossby

**Fossby** er administrasjonssenteret i Aremark kommune i Østfold, og var tidligere et tettsted. Fossby ligger ved fylkesvei 21 omtrent 30 kilometer sør for Ørje og ca. 25 kilometer nordøst for Halden.

## Referanser
Solheim

**Solheim** er et mye brukt navn i Norge og kan vise til:

## Stedsnavn
*Solheim (Lørenskog), tettsted i Lørenskog
*Solheim i Viksdalen, Gaular kommune
*Solheim (Årstad), strøk i Årstad bydel i Bergen
*Solheim prestegjeld, menighet utgått fra Årstad prestegjeld i Bergen
*Solheim (Florø), bydel i Florø

## Etternavn
*Erik Solheim, SV-politiker
*Eirik Johan Solheim, medisinprofessor (ortopedisk kirurgi)
*Dag Solheim, Canal+, programleder
*Øivind H. Solheim, forfatter
Tingberg

**Tingberg** er et tettsted i Øyer kommune i Innlandet, tettstedsbetegnelsen er *Øyer*. Det er tettstedet rundt kommunehuset og kirken, mens det meste av forretninger i området er konsentrert om Granrudmoen litt lenger sørøst.

## Referanser


## Eksterne lenker
* 
* 
* Avgrensning av Tingberg tettsted (nr. 108) (i «Folketelling og boligtelling 1990: 0521 Øyer»)
Folkestadbyen

**Folkestadbyen** i Fyresdal utgjorde en gang sentrum i bygda. Det var her, hvor den gamle hovedveien mellom gårdstunene langs Fyresvatn krysset Sitjeåi, at det på 1870-tallet oppsto et nærings- og håndverkssentrum på grunnen til den gamle Folkestad gård. Det var tre gater i et triangelmønster; hovedveien, Skippergata og Lensmannsgata. I løpet av 40 år ble små hus flyttet dit fra andre deler av bygda, eller nye hus ble oppført, mange av dem i sveitserstil.

Her bodde ikke bare håndverkere av mange slag, men også folk som lensmann, postkjører, jordmor, handelsmenn, og kaptein på rutebåten på Fyresvann. Innenfor denne lille byen fantes så sent som for 60 år siden fem-seks dagligvarebutikker med assortert utvalg, manufakturhandel, meieri, bakeri, bedehus og vertshus. Idag er forretningene samordnet og redusert i antall, og deler av «byen» inngår nå sammen med et titall kjempefuruer i Øyskogen i Fyresdal Bygdemuseum som inngår i samlingene til Vest-Telemark Museum. Men det er fremdeles liv i Folkestadbyen, de småhusene som ikke inngår i museet er nå boliger, og det finnes ennå butikker og vertshus. Folkestadbyen ble i 2003 tildelt tettstedsprisen for Telemark.

Idag utgjør Folkestadbyen en del av tettstedet Moland.

## Kilder
Om Folkestadbyen :

* Fra visittelemark.no / TripAdvisor
* Fra Fyresdal kommunes nettsider
* Fra Lokalhistoriewiki
Statt opp

***Statt opp (Maggeduliadei)*** er den tredje EP-en fra det norske bandet Gåte og ble utgitt i 2003.

## Sporliste
#«Statt opp (Maggeduliadei)»
#«Til deg» (vokalversjon), (Trad. etter Magnhild Almhjell)
#«Bendik og Årolilja» (live)
#«Litle fuglen» (demo)
## Medvirkende
### Gåte
* Gunnhild Sundli - vokal, fele, låtskriver, arrangement, miksing
* Sveinung Sundli - fiolin, keyboard, låtskriver, arrangement, miksing
* Magnus Børmark - gitar, synthesizer, låtskriver, arrangement, miksing
* Gjermund Landrø - bass, gitar, låtskriver, arrangement, miksing
* Martin Langlie - trommer, perkusjon, låtskriver, arrangement, miksing
### Øvrige
* Alex Møklebust - produsent, programmering, miksing
* Anne Kleivset - produsentassistent på *Til deg*
* Jock Loveband - miksing 
* Espen Berg - mastering 
* Lena Anette Pedersen - fotograf
* Magnus Rakeng - coverdesign 
* Melkeveien Designkontor - coverdesign

## Eksterne lenker
* Statt opp
Birketveit

**Birketveit**, er en tettbebyggelse og kommune- og administrasjonssenter i Iveland kommune, i Agder fylke, ved Fylkesvei 403 ca. 43 km nord for Kristiansand.

Stedet har idrettshall og i kommunehuset er utstilt en mineralsamling. 

Iveland kirke er en tømret korskirke bygd i 1836. 

Gården Birketveit ligger i området, og er opphav til stedets navn. 

## Referanser
Konstruktiv mistillit

**Konstruktiv mistillit** innebærer at en ny regjeringssjef må være presentert i forslaget.  

Prinsippet ble innført i Forbundsrepublikken Tyskland etter andre verdenskrig. Bakgrunnen var et ønske om å unngå en gjentagelse av de ustabile regjeringene landet hadde hatt under Weimarrepublikken. 

## Referanser


## Se også
* Mistillitsvotum
* Tysklands politiske system
Tingvatn

**Tingvatn** er kommune- og administrasjonssenter i Hægebostad kommune i Agder. Stedet ligger ved fylkesvei 43 midtveis mellom Snartemo stasjon på Sørlandsbanen og fylkesvei 42 i Eiken. Stedet er en gammel tingplass med en rekke gravhauger, steinsetninger og bautasteiner fra jernalderen. Det var også brukt som rettersted frem til slutten av 1700-tallet. Tingvatn har eget bygdetun. Navnet kommer av norrønt «þing», 'ting, tingsted'. Det litt over 100 mennesker på Tingvatn.
Hjelmelandsvågen

**Hjelmelandsvågen** er et tettsted i sentrum av Hjelmeland kommune. Kommunehuset og Hjelmeland kirke ligger her.

Riksveg 13 gikk tidligere gjennom hele Hjelmelandsvågen, men fortsetter nå via bilferje fra ferjekaien på Sande til Nesvik og som fylkesvei 4690 til Ombo, også som ferje, på nordsiden av Jøsenfjorden.

Norsk Frukt- og Laksefestival arrangeres i Hjelmelandsvågen hvert år i september måned. Her ligger også kommunen sitt tusenårssted som er en utescene, tegnet av Knut Fosså.

Hjelmelandsvågen er et gammelt strandsted og langs fjorden øst for Hjelmelandselva er står det fortsatt mange gamle hus. Tidligere var det også slik bebyggelse langs elva, men en stor flom 26. november 1940 raserte dette området. Ti hus ble tatt av flommen som også gravde ut deler av kirkegården. Området ble fylt til igjen, men ingen av husene ble gjenreist. I dag ligger kommunehuset i dette området, mens kirkegården er flyttet nærmere kirken på sørsiden av elven.

## Bilder

Hjelmeland 20220714.jpg|Hjelmelandsvågen.
Hjelmeland kyrkje.jpg|Hjelmeland kirke.
Ardal alte Kirche.jpg|Årdal gamle kirke.


## Eksterne lenker
* Norsk Frukt- og Laksefests nettsted
* Hjelmeland kommune
Trøym

**Trøym**, også kjent som **Hemsedal**, er et tettsted og administrasjonssenteret i Hemsedal kommune i Buskerud fylke. Tettstedet ligger ved elva Hemsil som renner gjennom Hemsedal, en sidedal til Hallingdal, og har  innbyggere per 1. januar . Stedet har navn etter gården *Trøym*.

Riksvei 52 passerer Trøym på nordsiden av elva. Veien går mellom krysset til riksvei 7 ved Gol og krysset til europavei 16 nær Borlaug i Vestland.

Trøym har dagligvarebutikker, apotek, flere hoteller, idrettsanlegg og barne- og ungdomsskole. Tettstedet har stor turisttrafikk. Hemsedal kirke fra 1882 står på østsiden av tettstedet og er tilgjengelig fra riksvei 52.

## Se også
* Hemsedal (kommune)

## Referanser
Aksdal

**Aksdal** er et tettsted og administrasjonssenteret i Tysvær kommune i Rogaland. Tettstedet har  innbyggere per 1. januar , og ligger øst for Aksdalsvatnet. Aksdal er et knutepunkt for veier, Europavei 39 og Europavei 134 møtes her. Her ligger Aksdal kirke.

## Referanser
Etnesjøen

**Etnesjøen** (tettstedsnavn **Etne**) er et tettsted og administrasjonssenteret i Etne kommune i Vestland. Tettstedet ligger innerst i Etnefjorden, og har  innbyggere per 1. januar .

## Referanser
Aurlandsvangen

**Aurlandsvangen** er et tettsted og administrasjonssenteret i Aurland kommune i Vestland. Tettstedet har  innbyggere per 1. januar , og ligger på østsiden av Aurlandsfjorden der Aurlandselvi renner ut i fjorden. Aurlandsvangen ligger omtrent ti kilometer nordøst for Flåm og ca. 32 kilometer sørøst for Lærdalsøyri (gjennom Lærdalstunnelen). 

## Referanser
Fiskå (Vanylven)

**Fiskå** (eller **Fiskåbygd**) er et tettsted og administrasjonssenter i Vanylven kommune i Møre og Romsdal. Tettstedet har  innbyggere per 1. januar . Det ligger på nordsiden av Syltefjorden, øst for Stadlandet, ved fylkesvei 61. Her kommer avisen *[[Synste Møre]]* ut. Fiskå jernverk lå i Fiskå på 1700-tallet.

## Referanser
Krokstadøra

**Krokstadøra** er et sted på nordsiden av Snillfjorden i Orkland kommune i Trøndelag. Stedet var tidligere postadresse i Snillfjord kommune. Da posthuset ble flyttet over til østsiden av Bergselva til gården Å ble navnet *Krokstadøra* tatt med og feilaktig brukt som fellesnavn på all bosetning i botnen av Snillfjorden. Krokstadøra ligger i botnen av Snillfjorden på vestsiden av Bergselva. Krokstadøra var administrasjonssenter i Snillfjord kommune til og med 2019. Fylkesvei 714 gikk tidligere gjennom Krokstadøra, før veien ble lagt om den 22. februar 2019.

## Referanser
Bjugn (tettsted)

**Bjugn** (tidligere **Botngård**) er et tettsted i Ørland kommune i Trøndelag. Tettstedet var tidligere administrasjonssenteret i Bjugn kommune og fra og med 1. januar 2020 administrasjonssenter for Ørland kommune. Bjugn ligger innerst i Bjugnfjorden på Fosen, midt i Ørland kommune. Tettstedet hadde  innbyggere per 1. januar .

I forbindelse med Kommunereformen ble det vedtatt at Bjugn kommune og Ørland kommune skulle slås sammen fra 1. januar 2020, til en ny kommune som skulle hete Ørland kommune. Den nye kommunen skulle ha Botngård – som skiftet navn til Bjugn – som administrasjonssenter.

## Samfunn

Bjugn er et handelssted med dagligvarebutikker som Coop Extra, Kiwi og REMA 1000, i tillegg til bank, apotek, hotell, frisører, kafeer og spisesteder.

Det er flere bedrifter som har kontorer i Bjugn, blant annet Fosenkraft, Rambøll og Fosenhus.

Fosenhallen er en innendørs skøytebane med muligheter for lengdeløp på skøyter, ishockey, kunstløp, curling og en 7-er fotballbane.

Botngård skole og Fosen videregående skole ligger i Botngård.

## Navnet
Bjugn som tettsted og administrasjonssenter, da under navnet Botngård, skriver seg fra kommunereformen i 1964 der kommunene Jøssund, Nes, Bjugn og nordlige deler av Stjørna ble slått sammen til Bjugn kommune. I 2019 ble navnet endret fra Botngård til Bjugn i sammenheng med sammenslåing av de tidligere Ørland og Bjugn kommuner 1. januar 2020.

## Referanser


## Eksterne lenker
* Fosenhallen
Sørland

**Sørland** er et tettsted og administrasjonssenteret i Værøy kommune i Nordland og ligger på Værøy, den største av øyene. Tettstedet har  innbyggere per 1. januar , og ligger sørøst på Værøy. **Sørlandsvågen** splitter tettstedet og danner et naturlig havneområde mot Vestfjorden. Det meste av industrien her ligger i direkte tilknytning til vågen.

Sørland er et fiskevær som i hovedsak livnærer seg av fiskeindustri og litt verkstedindustri. Sørland er blant annet kjent for å ha Nordlands største fiskemottak av sild og makrell, samt blåkveite og lodde.

Værøy fergekai ligger på Tyvneset, der den gassdrevne bilferga «Værøy», som betjener sambandet Bodø–Røst–Værøy–Moskenes, anløper daglig. På Tabbisodden finnes også Værøy helikopterhavn, som eies av Avinor og har flere daglige flygninger mellom Værøy og Bodø. På Sørland finnes dessuten kommunale tjenester som skole , barnehage, kirke, rådhus med bibliotek og kontorer for politiet, eldresenter, lege, fysioterapeut, helsesøster, treningssenter, og en kunstgressbane.

## Referanser
Abjad

**Abjad** (uttales /abdsjad/) er en form for skriftsystem hvor hver bokstav står for en konsonant; det vil si at leseren må legge til vokalen selv. Det er et uttrykk foreslått av Peter T. Daniels for å kunne erstatte uttrykket «konsonantalfabet» og lignende, for å referere til de vestsemittiske skriftsystemer. Noen lingvister mener at abjader utgjør en undergruppe av alfabeter, mens andre mener det er en egen type skriftsystem. I vanligtale inneholder navnene på abjader ordet «alfabet», som for eksempel det fønikiske alfabet og det arabiske alfabet.

Ifølge Daniels’ formuleringer skiller abjadene seg fra andre alfabeter ved at kun konsonantene, og ikke vokalene, er representert iblant grunngrafemene. Abjader skiller seg også fra en annen kategori oppfunnet av Daniels, abugidaene, der vokalen er «innebygget» i fonologien, slik at en konsonant ikke bare representerer en konsonant, men en konsonant og vokal. Vokallyden kan ofte endres gjennom å legge diakritiske tegn til konsonanten. I en abugida blir vokalene alltid markert, enten med et diakritisk merke, et lite tillegg på bokstaven, eller et eget tegn, i motsetning til en abjad, der det òg finnes slike vokaltegn (som for eksempel nikkud i det hebraiske alfabet, og harakat i det arabiske alfabet), men der bruken er valgfri.

## Etymologi
Systemets navn kommer fra det arabiske ordet for «alfabet», som er satt sammen av de første fire bokstaver i det arabiske alfabet i den eldre abjadiske rekkefølgen, på samme måte som det norske ordet «alfabet» er satt sammen av navnene på de to første bokstavene i det greske alfabet, alfa og beta (samme med det hebraiske alfabets bokstaver alef og bet).

## Liste
Tre abjader er i bruk i dag:
*Arabisk
*Hebraisk
*Syrisk

## Referanser
Samuelsons

**Samuelsons** var en av de mest populære svenske kristne musikkgruppene på 1970-tallet. De var populære i alle de nordiske landene, samt i USA. De besøkte ofte Norge. De skrev ny kristen tekst på og gjorde flere coverlåter av flere populære sanger fra hitlisten. Musikkstilen var en blanding av country, danseband, rock og ballader.

Samuelsons bestod av brødrene Rolf, Kjell, Olle och Jard Samuelson. Flere av brødrene har gjort solist karrierer.

I 1984 ble det siste albumet utgitt etter at eldstebroren Rolf døde av kreft i 1981 og Olle ble syk. Brødrene Kjell og Jard fortsatte i hver sin solist karriere. Kjell Samuelsons opptrådte alene, men broren Jard hadde etterhvert med seg ektefellen Carina.

Både Kjell Samuelson og Jard & Carina var med i alle fjernsynsproduksjonene av det kristne sangprogrammet *[[Minns du sången]]*.

På plateomslag og notehefte fra 1970-tallet var Samuelsons avbildet sammen med Carl XVI Gustaf, Dolly Parton og Pat Boone.

## Löttorp camping
Samuelsons drev en campingplass på Löttorp, der de sammen med andre kristne artister hadde opptredener gjennom sommeren. Stedet var et populært feriemål for kristne fra hele norden.

## Diskografi (utvalg)
Samuelsons har gitt ut mange album, de fleste på plateselskapet Pilot Music. De har også noen utgivelser på andre plateselskap. De er med på flere samleplater, blant annet sammen med artistene Curt & Roland og Mia Marianne og Per Filip.

### Album
* 1971 – *[[Följ med]]*
* 1972 – *[[En väg]]*
* 1973 – *[[Tillsammans (Samuelsons musikalbum)|Tillsammans]]*
* 1974 – *[[Vänner (Samuelsons musikalbum)|Vänner]]*
* 1975 – *[[Sånger vi gärna minns vol.1]]*
* 1975 – *[[Sjung med Samuelsons - Allsånger]]*
* 1976 – *[[Personligt (Samuelsons musikalbum)|Personligt]]*
* 1976 – *[[Pärleporten - Samuelsons mest önskade]]* 
* 1977 – *[[Sånger vi gärna minns vol.2]]*
* 1978 – *[[Vilken dag]]*
* 1978 – *[[Nu ser jag himlen - Mest önskade 2]]*
* 1978 – *[[You're My World (Samuelsons musikalbum)|You're My World]]* 
* 1979 – *[[Golden Trumpets & Silver Saxophones]]*
* 1979 – *[[God jul önskar Samuelsons]]*
* 1980 – *[[Sånger vi gärna minns vol.3]]*
* 1981 – *[[Vi ska ses igen]]*
* 1982 – *[[En ljus framtid]]*
* 1983 – *[[Från mörker till ljus]]*
* 1984 – *[[Sånger vi gärna minns vol.4]]*
* 1985 – *[[Önskesånger (Samuelsons musikalbum)|Önskesånger]]*

### Singel/EP
* 1980 – *Snart går än ett år/Bortom gyllne sol*

### Jard Samuelson (soloalbum)
* 1987 – *[[Nya vägar]]*

### Jard & Carina Samuelson (album)
* 1988 – *[[Du har en vän]]*
* 1990 – *[[Vilken underbar värld]]*
* 1992 – *[[En härlig morgondag]]*
* 1995 – *[[Varje dag är en gåva]]*
* 2001 – *[[När vi möts igen]]*
* 2004 – *[[En sång en gång för längesen (musikalbum)|En sång en gång för längsen]]*

### Kjell Samuelson (soloalbum)
* 1987 – *[[Tro, hopp & kärlek]]*
* 1988 – *[[På sångens vingar]]*
* 1990 – *[[Längtan (Kjell Samuelsons musikalbum)|Längtan]]*
* 1993 – *[[Country & Gospel (Kjell Samuelsons musikalbum)|Country & Gospel]]*
* 1998 – *[[Minns du sangen]]*
* 2005 – *[[Goda nyheter]]*

## Referanser


## Eksterne lenker
*
Elektromagnetisk forstyrrelse

**Elektromagnetisk forstyrrelse** (eller **EMI**, også kalt **radiofrekvensforstyrrelser** eller **RFI**) er en (vanligvis uønsket) forstyrrelse som påvirker en elektrisk krets på grunn av elektromagnetisk stråling fra en ekstern kilde. Forstyrrelsen kan påvirke, stanse eller på andre måter nedgradere eller sette grenser på effekten i en omkrets. Kilden kan være et hvilket som helst objekt, naturlig eller kunstig, som har hurtigskiftende elektriske strømninger, slik som en elektrisk omkrets, solen eller Aurora polaris. Når et apparat eller system blir forstyrret i sin funksjon i det elektromagnetiske miljøet det er ment å fungere i, kaller vi fenomenet elektromagnetisk interferens, EMI.

Når et apparat eller system derimot er installert på en slik måte at det fungerer uforstyrret i sitt elektriske miljø, og heller ikke forstyrrer annet elektrisk utstyr, har vi elektromagnetisk sameksistens eller elektromagnetisk kompatibilitet, EMC.

Elektromagnetiske felt er en samlebetegnelse for elektriske felt (E-felt) og magnetfelt (B-felt). Enhver spenningssførende leder eller komponent omgir seg med et E-felt, men det er i første rekke i høyspenningsanlegg at disse feltene medfører problemer. I bygningsinstallasjoner vil de aller fleste problemene kunne føres tilbake til B-feltene.

Alle strømførende ledere omgir seg med et magnetisk felt. Feltets størrelse øker med størrelse på strømmen og minsker med avstanden til støykilden (i dette tilfellet lederen). Kretsens påtrykte spenning er uten betydning når man vurderer forholdene i forbindelse med magnetiske felt. I en flerlederkabel i et IT-, TT- eller TN-System er summen av strømmene ved normal og feilfri drift lik null. Men siden sentrum for hver av strømmene er litt forskjøvet i forhold til hverandre, omgir kabelen seg allikevel med et visst magnetisk felt. Feltet er imidlertid mye mindre enn det som er rundt en enlederkabel. I et TN-C-S-system må vi regne med at deler av belastningsstrømmen bestandig returnerer til transformatorens jordede punkt via bygningskonstruksjoner eller andre ledende deler, og derfor dannes det magnetiske felt både rundt kabler og rundt ledende bygningskonstruksjoner. Dette er en av grunnene til at et slikt system ikke tillates brukt etter første fordeling i bygningsinstallasjoner.

## Referanser
Ranemsletta

**Ranemsletta** (eller **Overhalla sentrum**) er et tettsted og administrasjonssenter i Overhalla kommune i Namdalen, Trøndelag.

Tettstedet har  innbyggere per 1. januar , og ligger ved elva Namsen. Her ligger middelalderkirken Ranem kirke fra 1187. Overhalla barne-og ungdomsskole ligger her; den er ungdomsskole for hele kommunen, og en av to skoler for 1.-7. klasse. Ny skole ble innviet i 2015.

Det var i 2014 en diskusjon om hvorvidt tettstedet skulle hete *Overhalla* eller *Ranemsletta*. Vegskilta som viste navnet Overhalla ble tatt ned og nye vegskilt med navnet Ranemsletta ble satt opp den 6.2.2018 etter vedtak fra Samferdselsdepartementet.

## Referanser
Myklebostad (Steigen)

**Myklebostad** (også **Leinesfjorden**) er administrasjonssenteret i Steigen kommune i Nordland. 

Stedet ligger ved den indre delen av Leinesfjorden, mellom fjordarmene Saursfjorden og Botnfjorden. Leinesfjord har blant annet barne- og ungdomsskole, barnehage, samfunnshus, vertshus og bensinstasjon. En avdeling av Knut Hamsun videregående skole i Hamarøy ligger i Leinesfjord.

Leinesfjord kapell ligger på Pinstranda om lag 1,5 kilometer sørøst for Leinesfjord.

Leinesfjord har veiforbindelse via fylkesvei 835 til europavei 6 ved Tømmerneset i Hamarøy. (Sør)østover går veien til Nordfold.

## Referanser
Det franske polarinstitutt – Paul Émile Victor

**Det franske polarinstitutt – Paul Émile Victor** (fransk: *Institut polaire français – Paul Émile Victor*, forkortet *IPEV*) er et fransk forskningsinstitutt. Etablert som *Institut Francais pour la Recherche et la Technologie Polaires* (IFTRP) i 1992. Polarinstituttet har 120 ansatte, 50 ved hovedkontoret i Brest i Bretagne og 70 ved de ulike feltstasjonene. 

Polarinstituttets feltstasjoner:
* Sør-Indiahavet:
** Kerguelen
** Crozetøyene
** île Amsterdam 
* Antarktis
** Dumont d'Urville i Adélie Land
** Concordia ved Dome C inne på Antarktisplatået
* Ny-Ålesund, Svalbard

Budsjettet for 2004 var på 26 millioner euro.

Polarinstituttet er oppkalt etter den franske etnolog, polarforsker og oppdagelsesreisende Paul Émile Victor.

## Referanser


## Eksterne lenker
*
Christina Imsen

**Christina Imsen** (født **Sonesson**; 3. juli 1951 i Karlshamn) er en svensk kristen sanger. Hennes sjanger er visesang. Hennes ektefelle er Per-Arne Imsen; leder av menigheten Agape i Göteborg.

En periode konsentrerte Christina seg mye mot den spansktalende verden, da hun blant annet gjorde seks innspillninger på spansk og turnerte i Latinamerika. På 2000-talet har hun gitt ut flera samlingsalbum der hun har samlat manga av sina mest populære sanger på CD. 2006 ble albumet ”Frälst” utgitt, Albumet har en tydelig evangeliserende framtoning.

;Familie
Christina Imsen er datter av pastor Erik Sonesson. Hun er gift med Per-Arne Imsen, sønn av Arne Imsen.

## Diskografi
### Svenske
* 1966 – *Christina och David Sonesson sjunger* EP
* 1967 – *Christina och David Sonesson sjunger* EP FALK38
* 1968 – *Tiden är inne* (m. Pelle Karlsson/Västkustteamet) LP LP 335
* 1968 – «Traktatskiva (Stopp där!!!)» singel TS 681
* 1970 – *Björngårdsvillan – sånger från TV-programmen* LP LP 6905 
* 1970 – *Christina Sonesson till orkester* EP MRE 1102 
* 1971 – *Pilgrimens längtan* LP MRL 2102 
* 1972 – *Rut-Mari, Christina och Irene* LP MRL 2106 
* 1974 – *Varför bygger du Noa en båt* LP MRL 2110 
* 1980 - *Sjunger Evangelium Volym 3, Kristus Lever Är Min Segermelodi* ‎(LP) MRL 2114
* 1982 – *Isak och Rebecka* LP MRL 2117 
* 1987 – *Jag sett Guds härlighet* LP MRL 2119  
* ? – *Du mig kallade O Herre* LP MRL 2120  
* 1994 – *Det finns kraft* MC KB 125 
* 1996 – *Mitt hjärta flödar över* MC KB 130 
* 2000 – *Hittills – 20 utvalda sånger* CD PMMCD 441 
* 2001 – *Tidigt* CD PMMCD 442 
* 2002 – *Hittills 2 – 20 utvalda sånger* CD PMMCD 443 
* 2003 – *Pilgrimens längtan* CD PMMCD 2102 
* 2003 – *Hittills 3 – 20 utvalda sånger* CD PMMCD 444 
* 2006 – *Frälst* CD PMMCD 445 
* 2008 – *Psalm och Visa* CD PMMCD 446
* 2013 - *Min sång* CD

### Andre språk
* **Engelsk**
** *Isaac and Rebecca* MC MC 801  
** *I've seen God's glorousness* MC MC 802  
* **Norsk**    
** *Isak og Rebekka* MC KB 501  
** *Jeg sett Guds herlighet* MC KB 502  
** *Bring blott bud* MC KB 503  
* **Fransk**    
** *Merci Seigneur* MC MC 902  
* **Spansk**    
** *Cristo es la peña* MC MC 601  
** *Yo vi su gloria* MC MC 602  
** *Regresa a la Fuente* MC MC 603  
** *Habla Dios a mi corazon* MC MC 604  
** *Somos peregrinos* MC MC 605  
** *Un rio brota de la cruz* MC MC 606  
* **Kroatisk**    
** *Kad iman te* CD  2003

## Eksterne lenker
* www.christinaimsen.com Hjemmeside (svensk)
* Christina Imsen på Discogs
Komsomolsk-na-Amure

**Komsomolsk-na-Amure** (russisk: Комсомо́льск-на-Аму́ре) er en by i Khabarovsk kraj i Russland. Den ligger på venstre bredd av elva Amur, rundt 356&nbsp;km nordøst for Khabarovsk. Den ligger ved Bajkal-Amur-jernbanen. Innbyggertall: 281&nbsp;035 (folketelling 2002); 315&nbsp;325 (folketelling 1989).

På kinesisk kalles byen *Gongqing Cheng* (共青城), direkte oversatt «Komsomolbyen». Området lå opprinnelig under keiserriket Kina, men kom under russisk overhøyhet etter Aiguntraktaten i 1858.

Landsbyen Permskoje (russisk: Пе́рмское) ble opprettet i 1860 av innflyttede småbønder fra Perm gubernija. I 1932 ble det bygget tungindustrifabrikker på stedet, og landsbyen fikk bystatus, og navnet ble endret til Komsomolsk-na-Amure, ettersom den ble grunnlagt som industrielt senter av den kommunistiske ungdomsorganisasjonen Komsomol.

I løpet av 1900-tallet utviklet byen seg til et regionalt senter for industrier som metallurgi, maskinbygging, oljeraffinering og skipsbygging. Flyprodusenten Sukhoi har betydelige fabrikker i byen. Khurba flybase ligger sør for byen, og Dzemgi flybase ligger i nord.

## Vennskapsbyer
*  Jiamusi, Kina 
*  Kamo, Japan

## Referanser


## Eksterne lenker
*
Ny-Ålesund Science Managers Committee

**Ny-Ålesund Science Managers Committee** (forkortet *NySMAC*) ble etablert i 1994 for å fremme samarbeid og koordinering i forskningsmiljøet i Ny-Ålesund på Spitsbergen, Svalbard.

Sekretariatet til NySMAC er lokalisert i lokalene til Norsk Polarinstitutt i Longyearbyen og styreleder er Hajime Ito fra den japanske forskningsorganisasjonen National Institute of Polar Research.

## Eksterne lenker
* Side om NySMAC hos Norsk Polarinstitutt
Svalbard Rakettskytefelt

**Svalbard Rakettskytefelt** (forkortet **SvalRak**) er utskytningsstasjon for forskningsraketter ved Ny-Ålesund på Svalbard. 

Stasjonen drives av Andøya Space Center og ble åpnet 3. november 1997. Investeringene i anlegget var på 7,4 millioner kroner. 20. november 1997 kl 17:30 ble ISBJØRN-1 skutt opp som stasjonens første rakett.
Lyntog

**Lyntog** er i norsk og (særlig) dansk brukt om visse typer raske tog. De senere år er *lyntog* i norsk brukt synonymt med høyhastighetstog.

## Lyntog i Danmark (1935-)

I 1935 fikk Danmark en serie på fire lyntog med tre vogner eller ledd, og i 1937 ytterligere fire med fire slike. De var dieselelektriske, og tydelig inspirert av det tyske *[[Fliegender Hamburger]]* som var introdusert i 1933. I Danmark ble disse togene ofte kalt *røde lyntog*. Toppfarten var lavere enn for *Fliegender Hamburger* (120 mot 160&nbsp;km/t). Sammen med åpningen av Lillebæltsbroen reduserte de i 1935 like fullt kjøretiden København–Aalborg fra 10½ til 6½ time. Disse togene er kalt en dansk trafikkrevolusjon. De ble utfaset i perioden 1967-73, dvs. at levetiden var 30-38 år. Senere har de danske statsbaner (DSB) tatt flere generasjoner lyntog i bruk. Betegnelsen *lyntog* ble gjerne brukt om DSBs til enhver tid raskeste tog, for det meste motorvognsett; enkelte lokomotivdrevne tog ble kalt *sorte lyntog*. I 1997 ble betegnelsen *lyntog* erstattet med *InterCityLyn.*

## Lyntog i Norge
### Perioden 1945-77
NSB anskaffet i 1945-46 noen togsett med tre vogner som også lignet på *Fliegender Hamburger*, og som også ble kalt lyntog. NSBs lyntogpark bestod av fire elektriske Type 66 og seks dieselelektriske Type 88. Også disse hadde en toppfart på opptil 120&nbsp;km/t, men NSB hadde knapt strekninger hvor de kunne komme i nærheten av dette. Lyntogene ble brukt på lengre strekninger. Men da NSB trengte flere elektriske tog, bl.a. i forbindelse med Vekk med dampen-programmet, valgte en i stedet dels lok og vogner, dels motorvognsettet 68. De norske lyntogene var i drift til 1977.

Ved NSBs 100-årsjubileum 1954 beæret Postverket lyntogene med et frimerke i valøren 30 øre. Mens lyntogene som de eneste av NSBs tog var malt i kremgult og mørkeblått, var frimerket rødt, som vanlig for frimerker beregnet på brev innenlands på den tiden.

Betegnelsen *lyntog* er eldre enn ovennevnte danske og norske tog og var brukt en rekke ganger i Aftenposten fra 1887 av. I Sverige brukes den tilsvarende betegnelse *blixttåg* sjelden, vanligvis brukes *snälltåg* eller *snabbtåg*.

## Lyntog = høyhastighetstog

I Norge brukes lyntog synonymt med høyhastighetstog, særlig i pressen, antagelig fordi ordet er kortere (f.eks. «De nye damene i Samferdselsdepartementet og Jernbaneverket blåser støvet av lyntogvisjonene»), og ikke minst egnet til større overskrifter og i sammensetninger. Tilsvarende kalles høyhastighetsbane for lyntogtrasé. NSB og Jernbaneverket foretrekker «høyhastighetstog» og «høyhastighets(jern-)baner», f.eks. i forbindelse med Follobanen. I motsetning til NSB (og senere Vy) har Flytoget AS ofte brukt hastigheten i markedsføringen. Både flytogene (Type 71 og de beslektede Type 73 har en toppfart på 210&nbsp;km/t.

## Referanser

I Danmark er *Lyntog* siden 1935 en betegnelse på hurtige tog. I dag går de med 160–180&nbsp;km/h.

## Se også
*Høyhastighetstog i Norge
Hurtigtog

**Hurtigtog** har flere betydninger:
* Tidligere togslag hos NSB (Ht. i togtabellene) - raskere og med færre stopp enn persontog og lokaltog, men med noe flere stopp enn ekspresstog; tilsvarte omtrent dagens regiontog.
* Høyhastighetstog
* Overført om raske personer, f.eks. «hurtigtoget Brian West» om en fotballspiller som var kjent for å være rask

## Referanser
Daggekkoer

**Daggekkoer** er en slekt av gekkoer.

I motsetning til de fleste andre gekkoer er de dagaktive, og de skiller seg også ut ved at mange av artene har sterke farger. De fleste artene finnes på Madagaskar, men daggekkoer er også vanlige på andre øygrupper i Det sørvestlige indiske hav, som Maskarenene, Komorene og Seychellene. Det finnes også én art på Andamanene i Bengalbukta. Daggekkoer har spredd seg med menneskelig hjelp til kysten av Øst-Afrika, og til de amerikanske delstatene Hawaii og Florida. 

*Rhoptropella ocellata* fra Namaqualand i det sørvestlige Afrika står morfologisk nær *Phelsuma*, men er nå skilt ut i en  egen slekt.

## Eksterne lenker
* 
* Phelsumania.com
* Interessengruppe Phelsuma